283 Pena

In tribus locis infligitur pena: in hoc seculo, in purgatorio, in inferno. In primis duobus locis est terminabilis et finita, in tercio non. Vnde nota quod aliqua pena est eterna sed non acerba ut dampnatorum, aliqua est acerba sed non eterna sicut purgandorum, aliqua nec eterna nec acerba ut penitencium, ex quibus patet que pena fit fugienda.

¶ Circa primam, penam est sciendum quod est leuis et meritoria si quis ea bene vtatur.

Secunda, est acerba, sed non meritoria quia in purgatorio est solummodo passio purgatoria, non accio meritoria.

¶ Tercia, pena in inferno est acerbissima, sed non meritoria circa quam notanda sunt multa. Et primo, quidem penarum acerbitas que excedit omnem penam cuiuscumque loci, Matt. [8:12]: *Ibi erit fletus et stridor dentium*, etc.

Secundo, notanda est aduersitas. Nam in scriptura leguntur nouem pene inferni, scilicet, ignis vrens, carne verminis, rodens mentem, Ysai. vltimo [66:24]: *Vermis eorum non morietur, et ignis non extinguetur*.

Tercia, pena est fetor, Psal. [10:7]: *Ignis, sulphur, et spiritus procellarum.*

¶ Quarta, est frigus, Job 24[:19]: Transibunt *ab aquis nivium ad* *calorem nimium*. Quod est secundum Hypocritam quasi pena maxima, subita penarum mutacio.

¶ Quinta, pena est fames, Ysai. 65[:13]: *Servi mei comedent, et vos esurietis*.

¶ Sexta, tortura, Matt. 18[:34]: *Tradidit eum tortoribus*, donec *redderet universum debitum*.

Septima, pena est horror inhabitat, supra pena, erit tenebra in qua incarcerabuntur, Matt. 22[:13]: *Ligatis manibus et pedibus* proicite *eum in tenebras exteriores*. Quia secundum Gregorium, 4, *Moralium*, ibi erit dolor cum formidine, flamma cum obscuritate, mors sine morte, finis sine fine, quia mors semper viuit et finis semper incipit. Et sunt iste cause doloris amissi mundi quem dilexerunt, Psal. [48:18]: *Cum interierit, non sumet omnia*.

Secunda, est amissio temporis irrecuperabilis in quo potuerant meruisse, Jer. [8:20]: *Transiit æstas, finita est messis*, etc. Dampnati enim libenter darent totum mundum pro vna hora ad penitendum.

¶ Tercia, causa est amissio visionis Divine.

¶ Tercio, nota penarum diuturnitas, Isai. 33[:14]: *Quis ex vobis poterit habitare cum ardoribus sempiternis*? Matt. 25[:41]: Ite *maledicti in ignem æternum*. Hic Gregorius, dicit quod ad magnam justitiam judicis pertinet, et hii nunquam careant supplicio, qui dum viuerent noluerunt carere peccato. Quodquam magna sit ex hoc perpendi potest, quod si /f. 90rb/ dampnati quolibet sanctam vnicam emitterent lacrimam, excederet aquam tocius mundi quia aqua nostra finita est. Sed finiti ad infinitum nulla proporcio.

¶ Quarto, notatur penarum diuersitas. Hic non potest homo sustinere igne in vno digito per modicam horam, sed totaliter ardebit in corpore et anima, Matt. 8[:12]: *Ibi erit fletus et stridor dentium*.

¶ Quinto, notatur penarum infructuositas. Nam pena presens poterit esse breuis et fructuosa, sed futura erit longa, grauis, et infructuosa, sicut dicitur Sap. 5[:3]: Erunt *intra se, pœnitentiam agentes*. Sed infructuose quia in inferno erit nullus penitentis, sed nulla correctio voluntatis.

¶ Exemplum de beato Martino, qui pater erat, orare pro saluacione diaboli, sed audita obstinacione eius, quieuit.

Vide plus de penis inferni supra capitulo [181] Infernus.